gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8295, del 15-05-2018 (2018/4395)

Notificació de la sentència dictada en el procediment de divorci contenciós número 735/2017.
--------------------------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4395


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de divorci contenciós número 735/2017. [2018/4395]  
Dunia María Valero Morant, lletrada de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat sentència, l'encapçalament i fallada de la qual s'ha ordenat publicar adaptat a la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades així com el que disposa la Llei orgànica 15/1999, de 13 de desembre, de protecció de dades, que literalment és com segueix:  
  
«Procediment: família, divorci contenciós [DIC] - 000735/2017 -D.  
Demandant: Jeanlee Grace Abanggan Segovia.  
Procurador: Justo José Cabrera Rovira.  
Lletrada: Estefanía Schwamb Martínez.  
Demandat: Jacobus Joseph Maria Derksen.  
Procurador/a: -  
Lletrat/ada: -  
Magistrat jutge que ho dicta: Javier Alba Marín.  
Dénia, 30 d'abril de 2018  
Part dispositiva: estimatòria parcial.  
El text íntegre de la resolució es troba a disposició de la part en l'oficina judicial.  
Mode d'impugnació: recurs d'apel·lació que s'interposarà davant d'aquest jutjat per a l'Audiència Provincial d'Alacant, en el termini de vint dies, prèvia consignació del dipòsit legalment previst; jutjada definitivament en primera instància, la pronuncie, mane i firme.»  
  
Atés que s'ignora el parador de la part demandada, Jacobus Joseph Maria Derksen, expedisc aquest edicte perquè valga de notificació de forma deguda.  
  
Dénia, 3 de maig de 2018.- La lletrada de l'Administració de justícia: Dunia María Valero Morant.
Diari Oficial de la Generalitat Valenciana


Sumari del DOGV 8326, del 27-06-2018 (2018/5979)

Notificació de la sentència dictada en el judici verbal número 520/2013.
------------------------------------------------------------------------

### Dades del document

Número de DOGV
:   8326

Data del DOGV
:   27-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5979


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 520/2013. [2018/5979]  
En les actuacions de judici verbal número 520/2013, seguit a instàncies de l??Empresa Mixta Valenciana de Aguas, SA, contra Ofelia Azuestre Arcs, s'ha dictat la sentència l'encapçalament i la dispositiva de la qual literalment és la següent:  
  
«Sentencia número 157/2013  
Jutge que la dicta: Ricardo Razola García.  
Lloc: València.  
Data: 2 de setembre de 2013.  
Part demandant: Empresa Mixta Valenciana de Aguas, SA (EMIVASA).  
Procuradora: María Gloria Benlloc Soriano  
Part demandada: Ofelia Azuestre Arcos.  
Dispositiva  
Estime la demanda presentada per la procuradora Gloria Benlloch Soriano, en nom d'EMIVASA, contra Ofelia Azuestre Arcos, i declare resolt el contracte de subministraments d'aigua, que lliga les parts, de data 11 de març de 1966, respecte a un habitatge situat a València, avinguda del Cardenal Benlloch, número 73, porta 5a; condemne la senyora assenyalada a que permeta el pas a l'habitatge per al tall del subministrament, i autoritze a prendre les mesures necessàries amb aquest fi, així com al pagament de 1.615,10 - més els interessos legals des de la presentació de la demanda, i al pagament de les costes.  
Mode d'impugnació: aquesta resolució és ferma. No pot interposar-se cap recurs en contra (art. 455.1, LECn).  
Aquesta és la meua sentència, que pronuncie, mane i firme.»  
  
València, 26 d'abril de 2018.- La lletrada de l'Administració de justícia: María Dolores Crespín Giménez.
Diari Oficial de la Generalitat Valenciana


Sumari del DOGV 8399, del 08-10-2018 (2018/9300)

DECRET 162/2018, de 5 d'octubre, del Consell, pel qual concedeix la Distinció de la Generalitat al Mèrit Cultural al Cor Sant Yago.
-----------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9300


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 162/2018, de 5 d'octubre, del Consell, pel qual concedeix la Distinció de la Generalitat al Mèrit Cultural al Cor Sant Yago.  
 [2018/9300]  
El Consell, mitjançant el Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
El Cor Sant Yago va ser fundat per José R. Pérez Cebrián en el Col·legi Major Santiago Apòstol de la Universitat de València, en 1968. Des de 2008 el seu director titular és Pau de Luis y Alba, i enguany celebra el seu 50 aniversari.  
El cor està format per estudiants i graduats i graduades de les diferents universitats valencianes. A més del seu paper com a organitzador del Festival Internacional Millennium Pace, el Cor Sant Yago ha participat en festivals corals a Europa, Sud-àfrica, Austràlia, Xina, Argentina, Brasil o Canadà. Al llarg de la seua trajectòria, destaquen els premis aconseguits en certàmens internacionals en Cork (Irlanda), Powell River (Canadà) i Johannesburg (Sud-àfrica), així com la medalla de la Universitat de Varsòvia. En 2013, en el Certamen d'Havaneres de Torrevieja, va obtindre el premi Francisco Vallejos a la millor interpretació.  
  
En 1993, amb motiu del seu XXV aniversari, li va ser concedida la Medalla de Plata de l'Excel·lentíssim Ajuntament de València i la distinció de l'Any Jaume I de la Generalitat.  
Per això, com a reconeixement a aquests 50 anys de dedicació i excel·lència, promovent el cant coral com expressió musical d'una voluntat col·lectiva, amb la deliberació prèvia del Consell, en la reunió del dia 5 d'octubre de 2018,  
  
  
DECRETE  
  
Concedir la Distinció de la Generalitat al Mèrit Cultural al Cor Sant Yago.  
  
València, 5 d'octubre de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8230, del 08-02-2018 (2018/801)

Informació pública de la llicència ambiental i l'estudi d'impacte ambiental del centre comercial situat al polígon industrial PP 3/1 Industrial, sòl parcel·la T-2.
-------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/801


Organisme emissor
:   Ajuntament de Benidorm

Tipus de document
:   Anunci

Informació pública de la llicència ambiental i l'estudi d'impacte ambiental del centre comercial situat al polígon industrial PP 3/1 Industrial, sòl parcel·la T-2. [2018/801]  
La mercantil Unibail Rodamco Benidorm, SL ha sol·licitat llicència ambiental (exp. 318/17), per a l'activitat de centre comercial i d'oci en el PP 3/1 Industrial, parcel·la T-2.  
Durant el termini de 30 dies, a comptar des de la publicació d'este anunci en el Diari Oficial de la Generalitat Valenciana, podran consultar el mencionat document en les dependències del Departament d'Obertures de l'Ajuntament de Benidorm, plaça de SSMM els Reis d'Espanya, núm. 1, de 09.00 a 14.00 hores, i en la pàgina web www.benidorm.org, i formular, en el mateix termini, les al·legacions que estimen pertinents.  
De conformitat amb el que establix l'article 55 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, es publica el present anunci perquè se'n prenga coneixement.  
  
Benidorm, 16 de gener de 2018.- La regidor delegada d'Obertures: Lourdes Caselles Doménech.
Diari Oficial de la Generalitat Valenciana


Sumari del DOGV 8453, del 28-12-2018 (2018/12091)

RESOLUCIÓ de 18 de desembre de 2018, de la Direcció General de Centres i Personal Docent, per la qual se cita les persones interessades en el procediment ordinari número 4/000330/1472-XJ a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8453

Data del DOGV
:   28-12-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/12847


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 18 de desembre de 2018, de la Direcció General de Centres i Personal Docent, per la qual se cita les persones interessades en el procediment ordinari número 4/000330/0068-YR a comparéixer en la via jurisdiccional. [2018/12682]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu a continuació:  
  
1. Recurrents: Centre Privat d'Educació Especial Auxiliar.  
2. Interessats: afectats per la interposició d'aquest recurs en l'expedient administratiu.  
3. Descripció: Resolució de 12 de juny de 2018, de la Conselleria d'Educació, Investigació, Cultura i Esport, per mitjà de la qual es resolen els expedients de concerts educatius a la Comunitat Valenciana d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8317, 14.06.2018).  
4. Referència del tribunal: procediment ordinari núm. 4/000330/0397-EI. NIG: 46213-28-6-7647-6268911.  
  
D'acord amb el que es preveu en l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient de referència i citar a termini les persones interessades en els procediments descrits a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit de la forma deguda, dirigit a la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.  
  
València, 18 de desembre de 2018.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8404, del 17-10-2018 (2018/9126)

Notificació de la sentència dictada en el procediment contenciós de modificació de mesures número 949/2017.
-----------------------------------------------------------------------------------------------------------

### Dades del document

Número de DOGV
:   8404

Data del DOGV
:   17-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9126


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment contenciós de modificació de mesures número 949/2017. [2018/9126]  
Procediment: Família. Modificació mesures de supòsit contenciós número 949/2017.  
Demandant: Sandra Dolores Girón Palomino.  
Procuradora: Ernestina Piera Carrascosa.   
Demandat: Abraham Solves Torres.  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València faig saber que en les actuacions de família, modificació de mesures del supòsit contenciós, seguides amb el número 949/2017, a instàncies de Sandra Dolores Girón Palomino contra Abraham Solves Torres en situació de rebel·lia, el 6 de juliol de 2018 s'ha dictat sentència, en la part dispositiva de la qual diu així:  
  
«Estime en part la demanda interposada per la representació processal de Sandra Dolores Girón Palomino contra Abraham Solves Torres i modifique la guarda i custòdia de la menor N., que s'assigna a la mare, a la qual s'autoritza a traslladar-se a viure amb la menor a Itàlia i el demandat ha de pagar en concepte d'aliments 180 - mensuals, que s'incrementaran segons l'Índex de Preus del Consum anual i les despeses extra a mitges.  
Cada part pagarà les costes causades en la seua instància i les comunes a mitges.  
Així, aquesta és la meua sentència, contra la qual cal interposar recurs d'apel·lació en el termini de 20 dies comptats des de l'endemà de la seua notificació, segons la nova redacció de l'article 458.1 de la Llei d'enjudiciament civil, donada per la Llei 37/2011, de 10 d'octubre, i previ dipòsit de la quantitat de 50 - en el compte de consignacions d'aquest jutjat, que pronuncie, mane i firme.»  
  
Publicació. L'anterior resolució ha sigut publicada de forma legal, de la qual cosa en done fe.  
I perquè servisca de notificació de forma deguda a Abraham Solves Torres, en rebel·lia, expedisc i firm aquest edicte.  
  
València, 1 d'octubre de 2018.- El lletrat de l'Administració de justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8204, del 03-01-2018 (2018/18)

ACORD de 29 de desembre de 2017, del Consell, d'autorització de l'expedient de rescabalament 12/2017 per obligacions contretes amb diverses empreses per serveis prestats al SERVEF en 2016 i 2017.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/18


Data del document
:   29-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 29 de desembre de 2017, del Consell, d'autorització de l'expedient de rescabalament 12/2017 per obligacions contretes amb diverses empreses per serveis prestats al SERVEF en 2016 i 2017. [2018/18]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, D'hisenda pública, del sector públic instrumental i de subvencions, a proposta del conseller d'Economia Sostenible, Sectors Productius, Comerç i Treball, el Consell, prèvia deliberació, en la reunió de 29 de desembre de 2017,  
  
  
ACORDA  
  
Primer  
Autoritzar l'aprovació de l'expedient de rescabalament 12/2017 per la persona titular de la Conselleria d'Economia Sostenible, Sectors Productius, Comerç i Treball, a favor de les empreses i pels imports que figuren en l'annex, per un import total de 10.296,21 euros, (IVA inclòs) per les despeses derivades dels serveis de manteniment d'equips multifunció en els centres SERVEF de formació en el període comprés entre el mes de novembre de 2016 i el mes de setembre de 2017.  
  
  
Segon  
Autoritzar la imputació al pressupost ordinari de la Conselleria d'Economia Sostenible, Sectors Productius, Comerç i Treball de les obligacions adquirides a favor de l'empresa Soluciones Técnicas Digitales, SL, durant l'exercici 2016.  
  
  
ANNEX  
  
Proveïdor Import  
Satofi, SL 1.705,32 euros  
Konica Minolta Business Solutions Spain, SA 4.556,20 euros  
Soluciones Técnicas Digitales, SL 144,99 euros  
Dass Divisiones Agrupadas, SL 88,72 euros  
Canon España, SA 2.732,16 euros  
Sistema Oficina Levante, SLU 1.023,72 euros  
Juvial Oficinas, SL 45,10 euros  
  
  
  
València, 29 de desembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8222, del 29-01-2018 (2018/143)

Aprovació de l'oferta d'ocupació pública, taxa de reposició extraordinària estabilització ocupació temporal 2017.
-----------------------------------------------------------------------------------------------------------------

### Dades del document

Número de DOGV
:   8222

Data del DOGV
:   29-01-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/143


Data del document
:   05-01-2018

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * concurs administratiu

Aprovació de l'oferta d'ocupació pública, taxa de reposició extraordinària estabilització ocupació temporal 2017. [2018/143]  
En la sessió ordinària celebrada per la Junta de Govern Local el dia 21 de desembre de 2017, s'ha aprovat una primera part de l'oferta d'ocupació pública, taxa reposició extraordinària, estabilització treball temporal, de l'exercici 2017 de l'Ajuntament de la Pobla de Farnals, amb el contingut següent:  
  
A) Funcionaris de carrera  
  
Grup (RDL 5/2005) Classificació Nombre de vacants Denominació  
C1 Adm. especial policia local 6 Agent policia local  
C1 Adm. especial policia local 1 Oficial policia local  
  
  
La Pobla de Farnals, 5 de gener de 2018.- L'alcalde president: Enrique Palanca Torres.
Diari Oficial de la Generalitat Valenciana


Sumari del DOGV 8436, del 03-12-2018 (2018/11349)

Informació pública de l'acord de transformació de societat cooperativa en societat limitada.
--------------------------------------------------------------------------------------------

### Dades del document

Número de DOGV
:   8436

Data del DOGV
:   03-12-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/11546


Organisme emissor
:   Electronicos Retos, COOP V.

Tipus de document
:   Anunci

Informació pública de l'acord de transformació de societat cooperativa en societat limitada.  
 [2018/11736]  
De conformitat amb el que disposa l'article 14 de la Llei de modificacions estructurals de les societats mercantils, i l'article 79 de la Llei de cooperatives valencianes, es fa públic que en l'Assemblea extraordinària i universal, celebrada l'1 de novembre de 2018, es va acordar per unanimitat la transformació de l'esmentada societat cooperativa valenciana en societat de responsabilitat limitada, que passa a denominar-se Electrónicos Retos, SL, i la consegüent modificació dels seus estatuts socials, segons el balanç de situació tancat a 31 d'octubre de 2018, aprovat en la mateixa assemblea.  
  
Castelló de la Plana, 19 de novembre de 2018.- El president: Vicente Javier Beltrán Bermúdez.
Diari Oficial de la Generalitat Valenciana


Sumari del DOGV 8330, del 03-07-2018 (2018/6454)

Extracte de la Resolució de 25 de juny de 2018, del rector, per la qual es convoca la dotzena edició dels premis final de carrera Fundació CV Juan Arizo Serrulla als millors treballs final de màster i projectes final de carrera per a l'any 2017.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8330

Data del DOGV
:   03-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6454


Data del document
:   25-06-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 25 de juny de 2018, del rector, per la qual es convoca la dotzena edició dels premis final de carrera Fundació CV Juan Arizo Serrulla als millors treballs final de màster i projectes final de carrera per a l'any 2017. [2018/6454]  
BDNS (identif.): 405998.  
  
De conformitat amb el que preveuen els articles 17.3 b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
 http://www.pap.minhap.gob.es/bdnstrans/index  
  
Primer. Beneficiaris  
Podran participar els estudiants que complisquen els següents requisits:  
a) Ser titulats en Enginyeria de Camins, Canals i Ports de l'Escola Tècnica Superior d'Enginyers de Camins, Canals i Ports de la Universitat Politècnica de València.  
b) Els projectes final de carrera o els treballs fi de màster (per la obtenció del títol citat en l'apartat a s'han d'haver defensat des del 1 de gener de 2017 fins al 31 de desembre de 2017 i haver obtingut qualificació d'excel·lent o superior.  
  
Segon. Objecte  
L'objecte d'aquests premis és fomentar, entre els alumnes, l'esperit i el treball de superació, la innovació, l'originalitat i l'excel·lència en aquelles disciplines acadèmiques relacionades en la planificació, el disseny, la construcció i l'explotació d'infraestructures d'enginyeria civil.  
  
  
Tercer. Bases reguladores  
Accessibles en   
http://www.iccp.upv.es  
  
Quart. Quantia  
Es concediran 4 premis dotats amb un primer premi de 12.000 €, i tres accèssits de 4.000 €.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el DOGV i finalitza el 5 de setembre de 2018.  
  
València, 25 de juny de 2018.- El rector: Francisco José Mora Mas.